open-index/open-wikipedia-markdown huggingface dataset:
Παλιό Τελωνείο Θεσσαλονίκης

μικρογραφία|Παλιό Τελωνείο Θεσσαλονίκης
Το κτήριο του Παλιού Τελωνείου Θεσσαλονίκης είναι έργο του Ελί Μοδιάνο, του αρχιτέκτονα που μετά τις σπουδές του στην Ecole Centrale στο Παρίσι, επέστρεψε στη Θεσσαλονίκη και έθεσε τις αρχιτεκτονικές του ιδέες στα σχέδια της πόλης. Το κτήριο κατασκευάστηκε το 1912 και η συνολική επιφάνεια του είναι 5.000 τ.μ. Αποτελεί δείγμα εκλεκτικιστικής αρχιτεκτονικής, με νέο-αναγεννησιακά στοιχεία και έντονα στοιχεία γαλλικής επιρροής. Το Παλιό Τελωνείο αποτέλεσε καινοτομία για την εποχή του, αφού εδώ χρησιμοποιήθηκε για πρώτη φορά το μπετόν αρμέ στη Θεσσαλονίκη. Σήμερα φιλοξενεί τον Επιβατικό σταθμό, ενώ έξω από το κτίριο γυρίστηκαν σκηνές από την ταινία του μεγάλου Θεόδωρου Αγγελόπουλου “Μια αιωνιότητα και μια μέρα”.

## Πηγές
*http://odysseus.culture.gr/h/2/gh251.jsp?obj_id=18161 
*https://parallaximag.gr/thessaloniki/chartis-tis-polis/o-chartis-tis-polis-to-palio-telonio
*https://www.real.gr/archive_koinonia/arthro/liftingk_sto_diatiriteo_ktirio_tou_limaniou_tis_thessalonikis-201472/
*https://parallaximag.gr/thessaloniki/atheati-plevra-tou-limaniou
*https://www.youtube.com/watch?v=QkIpRoRDhiE -"Μια αιωνιότητα και μια μέρα”.Πλάνα της Θεσσαλονίκης

## Παραπομπές


Κατηγορία:Κτίρια και κατασκευές στη Θεσσαλονίκη
Δούκας της Λα Αλκούδια

Ο **Δούκας της Λα Αλκούδια** (ισπανικά: *Duque de la Alcudia*) είναι τίτλος της Ισπανικής αριστοκρατίας, Άρχοντας της Ισπανίας 1ης τάξης. Δημιουργήθηκε από τον βασιλιά Κάρολο Δ´ το 1792 για τον Μανουέλ Γοδόι, ο οποίος ήταν πρωθυπουργός της Ισπανίας από το 1792 έως το 1797 και από το 1801 έως το 1808. Το όνομά του αναφέρεται στο Βάγιε δε Αλκούδια στην επαρχία της Θιουδάδ Ρεάλ στην Ισπανία.

## Δούκες της Λα Αλκούδια
*Μανουέλ δε Γοδόι ι Άλβαρεθ δε Φαρία (1792–1851)
*Αδόλφο Ρουσπόλι ι Γοδόι (1853–1914)
*Κάρλος Ρουσπόλι ι Άλβαρεθ δε Τολέδο (1915–1936)
*Καμίλο Κάρλος Ρουσπόλι ι Κάρο (1951–1958)
*Κάρλος Οσβάλντο Ρουσπόλι ι Μορενές (1958–2016)
*Λουίς Κάρλος Ρουσπόλι ι Σάντσις (2016-2019)
*Κάρλος Ρουσπόλι ι Άλβαρεθ δε λας Άλβαρεθ δε λας Αστουρίας Μποχόρκες (2019-σήμερα)

Κατηγορία:Κατάλογοι δουκών
Φυλακή του Αββαείου

μικρογραφία|434x434εσ| Η Φυλακή του Αββείου το 1831

Η **Φυλακή του Αββείου** (Γαλλικά: **prison de l’Abbaye)** ήταν ένας χώρος κράτησης καταδίκων του Παρισιού από το 1522 έως το 1854. Το τελικό κτίριο χτίστηκε από τον Γκαμάρ το 1631 και περιλάμβανε τρεις ορόφους, πλαισιωμένους από δύο πυργίσκους (ή πιο συγκεκριμένα, πύργους παρακολούθησης). Ήταν ένας χώρος, στον οποίο συνέβησαν μερικά από τα πιο αιματηρά επεισόδια της Γαλλικής Επανάστασης.

Η Μαντάμ Ρολάν, σύζυγος του Υπουργού Εσωτερικών των Γιρονδίνων, του Ιωάννη Μάριου Ρολάν, τέθηκε υπό κράτηση σε αυτή την φυλακή, στην πρώτη σύλληψη της το 1793 και πριν μεταφερθεί στη Αγία Πελαγία.

## Ιστορία

### Πριν την Επανάσταση
Η Φυλακή κατείχε μέρος της τρέχουσας τοποθεσίας της λεωφόρου Σαιν Ζερμάν στη ΝΑ γωνία του περιβόλου του Αββαείου του Σαιν-Ζερμάν-ντε-Πρε. Η μονή χρονολογείται στην αρχαιότερη εποχή του Παρισιού, όταν ο Χιλδεβέρτος Α΄ ίδρυσε ένα μοναστήρι αφιερωμένο στον Τίμιο Σταυρό και στον Άγιο Βικέντιο της Σαραγόσα, (στη θέση ενός ναού της Ίσιδας ή της Κέρες, σύμφωνα με το μύθο), η οποία αργότερα πήρε το όνομα του Διοικητικού της Επίσκοπου Ζερμάν του Παρισιού. Η βασιλική της εκκλησία έγινε γνωστή με την ονομασία «Άγιος-Ντένις των Μεροβιανών», καθώς περιείχε τους τάφους του βασιλιά Χιλδεβέρτος Α΄ και άλλων μοναρχών της δυναστείας.

### Οι Σφαγές του Σεπτεμβρίου
Στις 30 Ιουνίου του 1789, ένας πλήθος εισέβαλε στη φυλακή και απελευθέρωσε τους Γάλλους φρουρούς που είχαν φυλακιστεί επειδή δεν υπάκουσαν σε κάποιες εντολές. Την επόμενη μέρα, δηλαδή την 1η Ιουλίου του 1789, η Εθνική Συντακτική Συνέλευση απαίτησε από τον βασιλιά να τους δώσει χάρη. Ωστόσο, το 1792, η Φυλακή του Αββαείου ήταν ένα από τα μέρη των φοβερών και αιματηρών σκηνών, που έμειναν γνώστες στην ιστορία ως Σφαγές του Σεπτεμβρίου. Συγκεκριμένα, κατά τη διάρκεια της Τρομοκρατίας, ένα πλήθος ανθρώπων από όλα τα κοινωνικά στρώματα, βρισκόταν υπό κράτηση , με την κατηγορία ότι ήταν ενάντιοι στο καθεστώς που επιθυμούσε την πτώση της μοναρχίας. Στα γεγονότα της ιστορία που καταγράφηκαν στις 2 και 3 Σεπτεμβρίου του 1792, λέγεται ότι ο Στανισλάς-Μαρί Μαγιάρ, ο αρχηγός της Εθνικής φρουράς, συναίνεσε στο να σφαγιαστούν 164 κρατούμενοι εκεί, συμπεριλαμβανομένων 18 ιερέων, ίσως προσδίδοντας κάποια δόση νομιμότητας στα εγκλήματα αυτά με την παρουσία του.

μικρογραφία|200x200εσ| Η Φυλακή του Αββαείου, όπου μεταξύ 2 και 4 Σεπτεμβρίου του 1792, 160-220 άνθρωποι σκοτώθηκαν σε τρεις ημέρες. Βρισκόταν μεταξύ των οδών «Ντε Μπισί» και «Φούρ» (E40), με την είσοδο της φυλακής στην οδό Αγίας Μαργαρίτας, την σημερινή λεωφόρο της Σαιν Ζερμάν.

### Καταστροφή
Η Φυλακή του Αββείου αργότερα μετατράπηκε σε στρατιωτική φυλακή και τελικά κατεδαφίστηκε το 1854 για την κατασκευή της λεωφόρου Σαιν Ζερμάν.

## Παραπομπές


* Chronique de la Révolution, σελ. 102, itionsditions Jacques Legrand SA, 1988.

Κατηγορία:Γαλλική Επανάσταση
Βίβλος Ψηφιακού Μετασχηματισμού

Η **Βίβλος Ψηφιακού Μετασχηματισμού 2020-2025** ή **Βίβλος Ψηφιακού Μετασχηματισμού** είναι ένα κείμενο τριακοσίων σαράντα έξι σελίδων που εκδόθηκε το Δεκέμβριο του 2020 από το Υπουργείο Ψηφιακής Διακυβέρνησης της Ελλάδας, ο κύριος ρόλος του οποίου είναι να περιγράψει το όραμα, τη φιλοσοφία και τους στόχους της εθνικής στρατηγικής για τον ψηφιακό μετασχηματισμό της χώρας. Στη Βίβλο Ψηφιακού Μετασχηματισμού ορίζονται περισσότερα από 400 συγκεκριμένα έργα τα οποία θα συμβάλλουν στον εκσυγχρονισμού τόσο του δημόσιου όσο και του ιδιωτικού τομέα. Στο συγκεκριμένο κείμενο καταγράφονται επίσης οι απαραίτητες παρεμβάσεις στις τεχνολογικές υποδομές του κράτους, στην εκπαίδευση και κατάρτιση του πληθυσμού για την απόκτηση ψηφιακών δεξιοτήτων καθώς και στον τρόπο που η χώρα μας αξιοποιεί την ψηφιακή τεχνολογία σε όλους τους τομείς της οικονομίας και της δημόσιας διοίκησης

## Δείτε επίσης

* Ψηφιακός μετασχηματισμός

## Πηγές

* Βίβλος Ψηφιακού Μετασχηματισμού

## Παραπομπές


Κατηγορία:Υπουργείο Ψηφιακής Διακυβέρνησης
Ψηφιακός μετασχηματισμός

**Ψηφιακός μετασχηματισμός** (αγγλικά: digital transformation, digitalization) ονομάζεται η χρήση των ψηφιακών τεχνολογιών για το μετασχηματισμό  επιχειρήσεων και υπηρεσιών. Ορισμένες από τις τεχνολογίες που συμβάλλουν στον ψηφιακό μετασχηματισμό είναι οι ψηφιακές πλατφόρμες, το διαδίκτυο των πραγμάτων, το υπολογιστικό νέφος και η τεχνητή νοημοσύνη, ενώ οι τομείς της κοινωνίας που επηρεάζονται περισσότερο είναι οι μεταφορές, η ενέργεια, ο αγροδιατροφικός κλάδος, οι τηλεπικοινωνίες, οι χρηματοπιστωτικές υπηρεσίες, η εργοστασιακή παραγωγή και η υγειονομική περίθαλψη. Οι τεχνολογίες μπορούν να συμβάλουν στη βελτιστοποίηση των διαδικασιών παραγωγής, στη μείωση των εκπομπών και των αποβλήτων, στην ενίσχυση της ανταγωνιστικότητας των εταιρειών και στη διάθεση νέων υπηρεσιών και προϊόντων στην αγορά.

Ο ψηφιακός μετασχηματισμός αποτελεί βασική προτεραιότητα της Ευρωπαϊκής Ένωσης. Τον Απρίλιο του 2021 το Ευρωπαϊκό Κοινοβούλιο ενέκρινε το πρόγραμμα «Ψηφιακή Ευρώπη» με στόχο την υποστήριξη και ενίσχυση του ψηφιακού μετασχηματισμού των ευρωπαϊκών κοινωνιών και οικονομιών. Στην Ελλάδα οι βασικές αρχές, το πλαίσιο και οι κατευθύνσεις για το ψηφιακό μετασχηματισμό της χώρας καθορίζονται στη Βίβλο Ψηφιακού Μετασχηματισμού.

## Πηγές
* ''Ψηφιακός μετασχηματισμός: σημασία, οφέλη και πολιτική της ΕΕ'', europarl.europa.eu, Ανακτήθηκε στις 7 Ιουλίου 2021

## Παραπομπές


Κατηγορία:Κοινωνία της πληροφορίας
Κατηγορία:Ψηφιακό χάσμα
Δημόσια αξία

**Δημόσια αξία** είναι οτιδήποτε έχει αξία για τους πολίτες.

Ο όρος χρησιμοποιείται για να περιγράψει ένα σύνολο οφελών για την κοινωνία που περιλαμβάνει τα παρακάτω: α) αγαθά ή υπηρεσίες που ικανοποιούν τις επιθυμίες των πολιτών και των πελατών, β) επιλογές παραγωγής που ανταποκρίνονται στις προσδοκίες των πολιτών για δικαιοσύνη, ισονομία, αποδοτικότητα και αποτελεσματικότητα, γ) κατάλληλα οργανωμένοι και παραγωγικοί δημόσιοι θεσμοί που ανταποκρίνονται στις επιθυμίες και τις προτιμήσεις των πολιτών, δ) δικαιοσύνη και αποτελεσματικότητα στη διανομή, ε) νόμιμη χρήση των πόρων για την επίτευξη δημόσιων σκοπών, και στην καινοτομία και προσαρμοστικότητα στις μεταβαλλόμενες προτιμήσεις και απαιτήσεις[1].

Αρχικά, ο όρος αναφερόταν στην αξία που δημιουργείται από τις πράξεις της κυβέρνησης, όπως νόμους, κανόνες, υπηρεσίες και οποιεσδήποτε άλλες ενέργειες. Σήμερα η δημόσια αξία αφορά σε όλα τα είδη οργανισμών περιλαμβάνοντας μη κυβερνητικές οργανώσεις, αλλά και επιχειρήσεις του ιδιωτικού τομέα.

## Παραπομπές


## Πηγές
* OECD, (2014), Recommendation of the Council on Digital Government Strategies, σελ. 8, Ανακτήθηκε στις 7 Ιουλίου 2021

αξια
Υποκοριστικό

Το **υποκοριστικό** είναι μια λέξη που είναι μια τροποποιημένη μορφή της αρχικής λέξης με στόχο να μικρύνει το βαθμό της σημασίας της λέξης, για να μεταφέρει τη μικρότητα του αντικειμένου ή της ποιότητας που ονομάζεται, ή για να μετφέρει μια αίσθηση οικειότητας ή αγάπης. Σε πολλές γλώσσες, τέτοιες μορφές μπορούν να σχηματιστούν και περιφραστικά με την προσθήκη του επιθέτου μικρός. Τα υποκοριστικά χρησιμοποιούνται συχνά ως ψευδώνυμα και ονόματα ανθρώπων, κατοικίδιων ζώων, όταν απευθύνεται ο λόγος σε μικρά παιδιά και όταν κάποιος εκφράζει εξαιρετική τρυφερότητα και οικειότητα σε έναν ενήλικα. Το αντίθετο του υποκοριστικού είναι το επαυξητικό ουσιαστικό.

Σε πολλές γλώσσες, ο σχηματισμός των υποκοριστικών με την προσθήκη επιθήματος είναι τμήμα της παραγωγικής διαδικασίας της γλώσσας.. Για παράδειγμα, στα ισπανικά η λέξη  μπορεί να είναι ένα ψευδώνυμο για κάποιον που είναι υπέρβαρος, ενώ με την προσθήκη του επιθήματος -ito, η λέξη  που προκύπτει έχει ένα πιο στοργικό τόνο. Το διπλό υποκοριστικό (παράδειγμα στα Πολωνικά:  →  → ; παράδειγμα στα Ιταλικά:  →  → ) είναι μια υποκοριστική μορφή με δύο υποκοριστικά επιθήματα και όχι ένα. Ενώ πολλές γλώσσες εφαρμόζουν ένα γραμματικό υποκοριστικό στα ουσιαστικά, ορισμένες γλώσσες (σλοβακικά, ολλανδικά, ισπανικά, λατινικά, πολωνικά, βουλγαρικά, τσέχικα, ρωσικά, εσθονικά και άλλες) το εφαρμόζουν και στα επίθετα (στα Πολωνικά:  →  → ) αλλά ακόμη και σε άλλα μέρη του λόγου (π.χ. στα ουκρανικά  →  →  - κοιμάμαι, π.χ. στα σλοβακικά  →  — κοιμάμαι,  →  — τρέχω). 

Σε απομονωτικές γλώσσες τα υποκοριστικά μπορεί να σχηματίζονται με άλλο τρόπο. Για παράδειγμα, στα μανδαρινικά κινέζικα, εκτός από το ονομαστικό πρόθεμα 小 *xiǎo* και τις ονομαστικές καταλήξεις 儿 / 兒 *- ερ* και 子 *- τσι*, ο επαναδιπλασιασμός είναι μια παραγωγική στρατηγική, π. χ.,  →  και  → . Στην επίσημη Κινεζική γλώσσα, η χρήση υποκοριστικών είναι σχετικά σπάνια, καθώς αυτό είναι περισσότερο μια ιδιομορφία της καθημερινής και καθομιλουμένης γλώσσας παρά της επίσημης. Μερικές διάλεκτοι των Κινεζικών Γου χρησιμοποιούν ένα τονικό επίθεμα για τα υποκοριστικά που σχηματίζονται σε αυτή τη γλώσσα. Δηλαδή για να σχηματιστούν τα υποκοριστικά της λέξης αλλάζει ο τόνος. 

Σε ορισμένα πλαίσια, τα υποκοριστικά χρησιμοποιούνται επίσης για μειωτικούς σκοπούς, ώστε να υποδηλώσει ότι κάποιος ή κάτι είναι αδύναμος/η ή παιδαριώδης/η. Για παράδειγμα, ο τελευταίος αυτοκράτορας της Δυτικής Ρωμαϊκής Αυτοκρατορίας ήταν ο Ρωμύλος Αύγουστος, αλλά έγινε περισσότερο γνωστός με την υποκοριστική μορφή του ονόματος του, Ρωμύλος Αυγουστύλος, υποδηλώνοντας την ανικανότητά του να κυβερνήσει.

## Παραπομπές

Κατηγορία:Προσφύματα
Κατηγορία:Γλωσσική μορφολογία
Μεγάλα δεδομένα

Ο όρος **Μεγάλα δεδομένα** ή **Μεγα-δεδομένα** (αγγλικά: Big data) χρησιμοποιείται για να περιγράψει σύνολα δεδομένων τόσο μεγάλα ή σύνθετα που ξεφεύγουν από τις δυνατότητες καταγραφής, αποθήκευσης και ανάλυσης των παραδοσιακών τεχνικών επεξεργασίας δεδομένων. Τα μεγάλα δεδομένα αναφέρονται σε μη δομημένα, ημι-δομημένα και δομημένα δεδομένα, κυρίως όμως εστιάζουν στα μη δομημένα δεδομένα

Τα μεγάλα δεδομένα προέρχονται από την κυκλοφορία δεδομένων στον ιστό, τα μηνύματα ηλεκτρονικού ταχυδρομείου, το περιεχόμενο των μέσων κοινωνικής δικτύωσης, αλλά και τα αυτόματα παραγόμενα στοιχεία δεδομένων από αισθητήρες. Οι οργανισμοί συλλέγουν και αναλύουν μεγάλα δεδομένα με στόχο να βελτιώσουν τις διαδικασίες τους, αλλά και τις αποφάσεις που λαμβάνουν.

Ο όρος μεγάλα δεδομένα αναφέρεται επίσης στο πεδίο της επιστήμης της πληροφορικής που ασχολείται με θέματα που αφορούν στα μεγάλα δεδομένα.

## Δείτε επίσης

* Δομημένα δεδομένα
* Μη δομημένα δεδομένα
* Αναλυτική μεγάλων δεδομένων

## Παραπομπές


## Πηγές
* Laudon, K. και Laudon, J., *Πληροφοριακά Συστήματα Διοίκησης: 11η αμερικανική έκδοση* (μετάφρ. Αρκουδέας Π, επιμελ. Μάνθου Β.), (Κλειδάριθμος 2015) σελ 283-4, 350, ISBN 978-960-461-623-7

## Εξωτερικοί σύνδεσμοι
* 

Κατηγορία:Δεδομένα
Πολιτική αποδεκτής χρήσης

Η **πολιτική αποδεκτής χρήσης** ή **πολιτική ορθής χρήσης** (αγγλικά: acceptable use policy) είναι έγγραφο, το οποίο αναφέρεται στα δικαιώματα, τις υποχρεώσεις και τις κυρώσεις, όσον αφορά στη χρήση ενός δικτύου, ενός ιστοτόπου, μιας υπηρεσίας ή υπολογιστικού εξοπλισμού από τους χρήστες. Το έγγραφο αυτό δίνει τις κατευθυντήριες γραμμές αναφορικά με τη σωστή χρήση ορίζοντας ένα πλαίσιο κανόνων που πρέπει να γίνει αποδεκτό από τους χρήστες.

Τα έγγραφα Πολιτικής Αποδεκτής ή Ορθής Χρήσης περιλαμβάνονται στην πολιτική ασφαλείας ενός οργανισμού και συχνά εξυπηρετούν την ίδια λειτουργία με τα έγγραφα: Όροι Παροχής Υπηρεσιών ή Όροι Χρήσης ή αποτελούν μέρος αυτών.

Σε κάποιες περιπτώσεις αναφέρονται επίσης ως Πολιτική Χρήσης ή Κανόνες Ορθής Χρήσης.

## Παραπομπές


## Πηγές
* Laudon, K. και Laudon, J., *Πληροφοριακά Συστήματα Διοίκησης: 11η αμερικανική έκδοση* (μετάφρ. Αρκουδέας Π, επιμελ. Μάνθου Β.), (Κλειδάριθμος 2015) σελ. 384-5, ISBN 978-960-461-623-7

Κατηγορία:Διοίκηση πόρων πληροφορικής
Εθνική Βατικανού (ποδόσφαιρο ανδρών)

Η **Εθνική Βατικανού** () είναι μια ποδοσφαιρική ομάδα που εκπροσωπεί το Βατικανό. Βρίσκεται κάτω από τον έλεγχο της Ερασιτεχνικής Αθλητικής Ομοσπονδίας Βατικανού (έτος ίδρυσης 1972). Ο πρώτος αγώνας της ομάδας δόθηκε το 1985, όπου και νίκησε μια ομάδα που εκπροσωπούσε Αυστριακούς Δημοσιογράφους.

## Παραπομπές

## Εξωτερικοί σύνδεσμοι
* Vatican City men's national football team international games at RSSSF 
* Official website
* CSI&nbsp;– Centro Sportivo Italiano 
* Clericus Cup  

Κατηγορία:Ευρωπαϊκές εθνικές και επίσημες ομάδες μη συνδεδεμένες με τη FIFA
Κατηγορία:Βατικανό
Εξαρτώμενα από το Στέμμα

Τα **Εξαρτώμενα από το Στέμμα** (; ) είναι τρία νησιωτικά εδάφη στα ανοικτά των ακτών της Μεγάλης Βρετανίας που είναι αυτοδιοικούμενες κατοχές του στέμματος: το Βαϊλάτο του Γκέρνσεϊ, το Βαϊλάτο του Τζέρσεϊ και η Νήσος του Μαν. Δεν είναι μέρη του Ηνωμένου Βασιλείου, ούτε Βρετανικά Υπερπόντια Εδάφη. Διεθνώς, οι εξαρτήσεις θεωρούνται *περιοχές για τις οποίες το Ηνωμένο Βασίλειο έχει την ευθύνη*, παρά σαν κυρίαρχα κράτη. Ως αποτέλεσμα, δεν είναι μέλη της Κοινοπολιτείας των Εθνών. Ωστόσο, έχουν σχέσεις με την Κοινοπολιτεία και άλλους διεθνείς οργανισμούς και είναι μέλη του Βρετανοιρλανδικού Συμβουλίου. Έχουν τις δικές τους ομάδες στους Αγώνες της Κοινοπολιτείας.

## Παραπομπές

## Εξωτερικοί σύνδεσμοι

* Official webpage of HM Queen Elizabeth II
* States of Jersey
* States of Guernsey
* Isle of Man Government
* Ministry of Justice UK


Κατηγορία:Εξαρτώμενα εδάφη
Κατηγορία:Διακυβέρνηση της Βρετανικής Αυτοκρατορίας
Εθνική Νότιας Οσσετίας (ποδόσφαιρο ανδρών)

Η **Εθνική Νότιας Οσσετίας**, είναι η εθνική ομάδα ποδοσφαίρου της Νότιας Οσετίας. Δεν συνδέεται με τη FIFA ή με την UEFA και έτσι δεν μπορεί να συμμετάσχει στο Παγκόσμιο Κύπελλο Ποδοσφαίρου ή στο Ευρωπαϊκό Πρωτάθλημα ποδοσφαίρου. Ο πρώτος αγώνας της ομάδας ήταν εναντίον της Αμπχαζίας στο Σουχούμι στις 23 Σεπτεμβρίου 2013, όταν και έχασαν με 3-0.

Στην πρώτη συμμετοχή της ομάδας στο Παγκόσμιο Κύπελλο Ποδοσφαίρου ConIFA το 2004 τερμάτισε στην τέταρτη θέση. και κέρδισε το Ευρωπαϊκό Κύπελλο Ποδοσφαίρου ConIFA το 2019.

## Παραπομπές

## Εξωτερικοί σύνδεσμοι

Κατηγορία:Ευρωπαϊκές εθνικές και επίσημες ομάδες μη συνδεδεμένες με τη FIFA
Κατηγορία:Εθνική Γεωργίας (ποδόσφαιρο)
Κατηγορία:Νότια Οσσετία
Εθνική Υπερδνειστερίας (ποδόσφαιρο ανδρών)

Η **Εθνική Υπερδνειστερίας** είναι η εθνική ομάδα ποδοσφαίρου της Υπερδνειστερίας, ενός *de facto* αναγνωρισμένου κράτους στην Ανατολική Ευρώπη. Δεν συνδέεται με τη FIFA ή με την UEFA και έτσι δεν μπορεί να συμμετάσχει στο Παγκόσμιο Κύπελλο Ποδοσφαίρου ή στο Ευρωπαϊκό Πρωτάθλημα ποδοσφαίρου. Ωστόσο, είναι μέλος της ConIFA, μιας ομοσπονδίας για ομάδες που δεν συνδέονται με τη ΦΙΦΑ.. 

## Παραπομπές

## Εξωτερικοί σύνδεσμοι
*Επίσημη ιστοσελίδα Ομοσπονδίας

Κατηγορία:Ευρωπαϊκές εθνικές και επίσημες ομάδες μη συνδεδεμένες με τη FIFA
Κατηγορία:Υπερδνειστερία
Κατηγορία:Εθνική Μολδαβίας (ποδόσφαιρο)
Εθνική Αμπχαζίας (ποδόσφαιρο ανδρών)

Η **Εθνική Αμπχαζίας** είναι μια ποδοσφαιρική ομάδα που εκπροσωπεί το μερικώς αναγνωρισμένο κράτος της Αμπχαζίας. Δεν συνδέεται με τη FIFA ή με την UEFA ή με την ΑΦΚ και έτσι δεν μπορεί να συμμετάσχει στο Παγκόσμιο Κύπελλο Ποδοσφαίρου ή στο Ευρωπαϊκό Πρωτάθλημα ποδοσφαίρου ή στο Ασιατικό Κύπελλο Εθνών Ποδοσφαίρου.

Στην πρώτη συμμετοχή τους στο Παγκόσμιο Κύπελλο Ποδοσφαίρου ConIFA το 2014 τερμάτισαν στην όγδοη θέση, και φιλοξένησαν και κέρδισαν τη δεύτερη έκδοση το 2016. Το 2018 έκανε την πρώτη εμφάνιση της στο CONIFA European Cup,τερματίζοντας στην τρίτη θέση.

## Παραπομπές

Κατηγορία:Ευρωπαϊκές εθνικές και επίσημες ομάδες μη συνδεδεμένες με τη FIFA
Κατηγορία:Αμπχαζία
Μέγας πρίγκιπας

**Μέγας πρίγκιπας** είναι ένας τίτλος ευγενείας που κατατάσσεται κάτω από τον βασιλιά και τον αυτοκράτορα και πάνω από έναν κυρίαρχο πρίγκιπα, και κάποτε κάτω από τον Αρχιδούκα.

Ο τίτλος **μέγας πρίγκιπας** κάποτε χρησιμοποιήθηκε για τον κυρίαρχο ενός μεγάλου πριγκιπάτου. Τα τελευταία μεγαλοπρεπή πριγκιπάτα εξαφανίστηκαν το 1917 και το 1918, ενώ τα εδάφη ενώθηκαν σε άλλες μοναρχίες ή έγιναν πολιτείες. Ήδη σε εκείνο το στάδιο, τα μεγάλα πριγκιπάτα της Λιθουανίας, Τρανσυλβανίας και Φινλανδίας ήταν για αιώνες υπό ηγεμονίες άλλων, μεγαλύτερων μοναρχιών, και έτσι τίτλος του «μέγα πρίγκιπα» αντικαταστάθηκε από τους τίτλους «βασιλιάς» και «αυτοκράτορας» εκεί. Ο τελευταίος κυρίαρχος που είχε τον υψηλότερο τίτλο *velikiy knyaz* ήταν ο Ιβάν Δ΄ της Ρωσίας τον 16ο αιώνα, μέχρι που ανέλαβε Τσάρος.

## Παραπομπές

Κατηγορία:Βασιλικοί τίτλοι
Κατηγορία:Τίτλοι ευγενείας
Μέγας δούκας

Ο **Μέγας Δούκας** είναι ένας ευρωπαϊκός κληρονομικός τίτλος, που χρησιμοποιείται είτε από ορισμένους μονάρχες είτε από μέλη οικογενειών ορισμένων μοναρχών. Σε καθεστώς, ένας Μεγάλος Δούκας κατατάσσεται παραδοσιακά κατά σειρά προτεραιότητας κάτω από έναν αυτοκράτορα, βασιλιά ή αρχιδούκα και πάνω από έναν κυρίαρχο πρίγκιπα ή κυρίαρχο δούκα. Ο τίτλος χρησιμοποιείται σε μερικές τρέχουσες και πρώην ανεξάρτητες μοναρχίες στην Ευρώπη, ιδίως: 

* στο σημερινό Μεγάλο Δουκάτο του Λουξεμβούργου
* ιστορικά από τους ηγεμόνες πρώην ανεξάρτητων χωρών όπως: Τοσκάνη (από το 1569 έως το 1860, τώρα μέρος της Ιταλίας)
* στο/η Βάδη, Έσση, Ολδεμβούργο, Μεκλεμβούργο-Σβερίν, Μεκλεμβούργο Στρέλιτς και Σαξονία-Βαϊμάρη — μεγάλα δουκάτα από το 1815 έως 1918, και όλα τώρα αποτελούν μέρος της σημερινής Γερμανίας.
* στο παρελθόν επίσης σε ορισμένες χώρες της Ανατολικής και Βορειοανατολικής Ευρώπης, όπως το Μεγάλο Δουκάτο της Φινλανδίας ή το Μεγάλο Δουκάτο της Λιθουανίας
* από τους αυταρχικούς μονάρχες πολλών μικροεθνών

## Παραπομπές

*WorldStatesmen - Finland
*Duke or Dux in Byzantium

Κατηγορία:Αρχηγοί κράτους
Κατηγορία:Βασιλικοί τίτλοι
Κατηγορία:Τίτλοι ευγενείας

Κατηγορία:Ανδρικοί κοινωνικοί τίτλοι
Αρχιδούκας

Ο **Αρχιδούκας** ήταν ο τίτλος από το 1358 από τους κυβερνήτες του οίκου των Αψβούργων του Αρχιδουκάτου της Αυστρίας, και αργότερα από όλα τα ανώτερα μέλη αυτής της δυναστείας. Δηλώνει μια κατάταξη στην πρώην Αγία Ρωμαϊκή Αυτοκρατορία (962–1806), η οποία ήταν κάτω από εκείνη του Αυτοκράτορα και του Βασιλιά, αλλά πάνω από τον Μέγα Δούκα (αμφισβητείται), τον Πρίγκιπα και τον Δούκα.

## Παραπομπές


Κατηγορία:Τίτλοι ευγενείας της Αυστρίας
Κατηγορία:Τίτλοι ευγενείας της Γερμανίας
Κατηγορία:Οίκος των Αψβούργων
Κατηγορία:Ανδρικοί κοινωνικοί τίτλοι
Κατηγορία:Βασιλικοί τίτλοι
Δούκας της Λούνα

Ο **Δούκας της Λούνα** (ισπανικά: *Duque de Luna*) είναι τίτλος της Ισπανικής αριστοκρατίας. Δημιουργήθηκε από τον βασιλιά Φερδινάνδο Β΄ το 1495 για τον ανιψιό του Χουάν Χοσέ δε Αραγόν. Το 1895 ο βασιλιάς Αλφόνσο ΙΓ΄ επανάφερε τον τίτλο για τον Χοσέ Αντόνιο Ασλόρ, 17ο Δούκα της Βιγιαερμόσα.

## Δούκες της Λούνα
### Πρώτη δημιουργία, 1495
*Χουάν Χοσέ δε Αραγόν ι Σοτομαγιόρ (1495-1528)

### Δεύτερη δημιουργία, 1895
*Χοσέ Αντόνιο Ασλόρ δε Αραγόν ι Ουρτάδο δε Σαλδίβαρ (1895-1935)
*Μαρία δελ Πιλάρ Ασλόρ δε Αραγόν ι Γκιγιάμας (1935-1970)
*Χαβιέρ δε Ουρσάϊς ι Ασλόρ δε Αραγόν (1970–2013)
*Χαβιέρ Ασλόρ δε Αραγόν ι Ραμίρεθ δε Άρο (2015-σήμερα)

Κατηγορία:Κατάλογοι δουκών
Υπογονιμότητα

Η **υπογονιμότητα** είναι η αδυναμία σύλληψης ενός παιδιού μετά από ένα χρόνο (ή περισσότερο) σεξουαλικών επαφών χωρίς αντισύλληψη. Επειδή η γονιμότητα στις γυναίκες μειώνεται σταθερά με την ηλικία, ορισμένοι επαγγελματίες υγείας θεωρούν ότι για γυναίκες ηλικίας 35 ετών και άνω υπάρχει πρόβλημα υπογονιμότητας μετά από 6 μήνες σεξουαλικής επαφής χωρίς αποτέλεσμα.https://www.endocrine.gr/main-ypogoni/

Η υπογονιμότητα μπορεί να είναι πρωτογενής ή δευτερογενής. Η πρωτογενής υπογονιμότητα είναι όταν η εγκυμοσύνη δεν έχει επιτευχθεί ποτέ από ένα άτομο και η δευτερογενής είναι όταν έχει επιτευχθεί τουλάχιστον μία προηγούμενη εγκυμοσύνη. 

Σύμφωνα με εκτιμήσεις, το 2015, περίπου το 9% όλων των ετεροφυλόφιλων ζευγαριών αντιμετώπιζε πρόβλημα υπογονιμότητας παγκοσμίως. Η ανδρική υπογονιμότητα ευθύνεται για το 20-30% των περιπτώσεων, η γυναικεία υπογονιμότητα ευθύνεται για το 20-35% και το 25-40% προέρχεται από συνδυασμένα προβλήματα και από τα δύο μέρη. Σε 10-20% των περιπτώσεων είναι άγνωστη η αιτία. Η γυναικεία υπογονιμότητα οφείλεται κυρίως στις ανωμαλίες των ωοθηκών, της μήτρας, των σαλπίγγων και του ενδοκρινικού συστήματος. Η ανδρική υπογονιμότητα οφείλεται κυρίως στο πρόβλημα εκσπερμάτησης, στην απουσία ή χαμηλά επίπεδα σπέρματος ή στο ανώμαλο σχήμα (μορφολογία) και κίνηση (κινητικότητα) του σπέρματος. 

Η αντιμετώπιση προβλημάτων υπογονιμότητας περιλαμβάνει την πρόληψη, τη διάγνωση και τη θεραπεία.

## Παραπομπές

Κατηγορία:Ουρολογία
Κατηγορία:Γυναικολογία
Βικτόρ της Αβεϋρόν

Ο **Βικτόρ**, όπως ονομάστηκε από τον γιατρό Ζαν Ιτάρ, χρησιμοποιήθηκε ως πείραμα -  η περίπτωση του «Άγριου της Αβεϋρόν» -  το 1800, για να αποδειχθεί ότι το κοινωνικό περιβάλλον έχει τη δύναμη να διαμορφώσει την ανάπτυξη των παιδιών. Πρόκειται για ένα παιδί γύρω στα δώδεκα, το οποίο έψαχνε τροφή στη γαλλική επαρχία της Αβεϋρόν  και έδειχνε να μη γνωρίζει τις ανέσεις του πολιτισμού. Οι περισσότεροι μάλιστα δεν τον χαρακτήριζαν ως άνθρωπο αλλά ως αγρίμι. Οι γιατροί διέγνωσαν ότι το αγόρι έπασχε από νοητική υστέρηση και ο μόνος που αμφισβήτησε τη διάγνωση αυτή ήταν ο Jean- Marc Itard, ο οποίος ανέλαβε προσωπικά το αγόρι και μέσω αυτού επιχείρησε να εφαρμόσει στην πράξη τη θεωρία του, ότι το κοινωνικό περιβάλλον επιδρά στην ανάπτυξη των παιδιών.
## Παραπομπές


Κατηγορία:Παιδιά
Οβαλάου (Φίτζι)

Το **Οβαλάου** είναι το έβδομο μεγαλύτερο νησί των Φίτζι και βρίσκεται στο αρχιπέλαγος Λομαϊβίτι. Βρίσκεται 60 χλμ. βορειοανατολικά από την πρωτεύουσα των Φίτζι, Σούβα, και 20 χλμ. από την ανατολική ακτή του νησιού Βίτι Λέβου. Το νησί έχει μήκος περίπου 13 χιλιόμετρα και πλάτος 10 χιλιόμετρα. Καλύπτει συνολική έκταση 106,4 τετραγωνικών χιλιομέτρων και έχει πληθυσμό περίπου 9.100 κατοίκους (2014), περίπου το ήμισυ του πληθυσμού του αρχιπελάγους Λομαϊβίτι. Η Λεβούκα, η πρώην πρωτεύουσα των Φίτζι, είναι η μεγαλύτερη πόλη από τις 24 πόλεις και χωριά του νησιού.

Το Οβαλάου χαρακτηρίζεται από τραχιά τοπογραφία, με λίγες επίπεδες εκτάσεις εκτός από την κοιλάδα Λοβόνι στο κέντρο του νησιού. Το νησί είναι ένας διαβρωμένος ηφαιστειακός κρατήρας και οι υψηλότερες κορυφές είναι το όρος Ναντελαϊοβαλάου, με υψόμετρο 625 μέτρα, στα ανατολικά, και το όρος Τομούνα, με υψόμετρο 526 μέτρα, στα νότια.

## Μεταφορές στο Οβαλάου
Υπάρχει ένας δρόμος που περιβάλλει το νησί. Ωστόσο, μεταξύ των χωριών Ρουκουρούκου και Μπουρεσάλα ο δρόμος είναι λίγο στενός, καθώς το ταξίδι μεταξύ αυτών των χωριών δεν είναι συχνό, ενώ η περισσότερη κίνηση κατευθύνεται από αυτά τα δύο χωριά προς τη Λεβούκα. Το αεροδρόμιο της Λεβούκα, το οποίο διαχειρίζεται πτήσεις της Air Fiji δύο φορές την ημέρα από και προς τη Σούβα, βρίσκεται στα δυτικά του νησιού. Υπάρχει μία πτήση το πρωί και μία το βράδυ, με μόνο τη βραδινή υπηρεσία να λειτουργεί τις Κυριακές. Οι πτήσεις κοστίζουν περίπου 150 δολάρια Φίτζι με επιστροφή.

Υπηρεσίες πορθμείων συνδέουν επίσης το Οβαλάου με το Βίτι Λέβου, η εταιρεία πορθμείων Patterson Brothers Shipping Company LTD εκτελεί δρομολόγια μεταξύ Λεβούκα, Μπουρεσάλα, Νατόβι και Σούβα ανάλογα με την ημέρα.


Αρχείο:ChurchLevuka.jpg|Εκκλησία της Ιερής Καρδιάς, Λεβούκα, Οβαλάου
Αρχείο:St johns ovalau.jpg|Εκκλησία του Αγίου Ιωάννη, Οβαλάου
Αρχείο:Lovoni village.jpg|Το χωριό Λοβόνι στο Οβαλάου
Αρχείο:Ovalau.jpg|Η νοτιοδυτική πλευρά του Οβαλάου


## Παραπομπές


## Εξωτερικοί σύνδεσμοι
* 

Κατηγορία:Νησιά των Φίτζι
Κατάλογος προέδρων του Ισραήλ

Το λήμμα περιλαμβάνει τον κατάλογο των προέδρων του Προσωρινού Κρατικού Συμβουλίου και των προέδρων του Ισραήλ από την ανεξαρτησία της χώρας, το 1948.

## Πρόεδροι του Προσωρινού Κρατικού Συμβουλίου (1948–1949)

Η Διακήρυξη για την Ίδρυση του Κράτους του Ισραήλ έγινε στις 14 Μαΐου 1948 από τον Νταβίντ Μπεν Γκουριόν.

Ο Καΐμ Βάιτσμαν ήταν πρόεδρος του Προσωρινού Κρατικού Συμβουλίου και ως τέτοιος *ντε φάκτο* αρχηγός κράτους μέχρι την εκλογή του ως Προέδρου.

## Πρόεδροι του Ισραήλ (1949–σήμερα)

Σημερινός (11ος) πρόεδρος είναι ο Ισαάκ Χέρτζογκ από τις 7 Ιουλίου 2021.

### Σημειώσεις
#
#
#
#
#

## Γραμμή χρόνου

## Δείτε επίσης
*Πρόεδρος του Ισραήλ
*Κατάλογος πρωθυπουργών του Ισραήλ

## Παραπομπές


## Εξωτερικοί σύνδεσμοι
* Επίσημος δικτυακός τόπος Προεδρίας του Ισραήλ 
* Κατάλογος προέδρων του Ισραήλ 

*
Δούκας της Άλμπα

Ο **Δούκας της Άλμπα δε Τόρμες** (ισπανικά: *Duque de Alba de Tormes*), κοινώς γνωστός ως **Δούκας της Άλμπα**, είναι τίτλος της ισπανικής αριστοκρατίας που συνοδεύεται από το τίτλο του Άρχοντα της Ισπανίας. Το 1472, ο τίτλος του *Κόμη της Άλμπα δε Τόρμες*, που κληρονόμησε ο Γκαρθία Άλβαρεθ δε Τολέδο, ανήλθε στον τίτλο του "Δούκα της Άλμπα δε Τόρμες" από τον βασιλιά Ερρίκο Δ΄.

## Άρχοντες της Άλμπα δε Τόρμες (1429)
*Δον Γκουτιέρρε Άλβαρεθ δε Τολέδο
*Δον Φερνάντο Άλβαρεθ δε Τολέδο

## Κόμητες της Άλμπα δε Τόρμες (1439)
*Δον Φερνάντο Άλβαρεθ δε Τολέδο, 1ος Κόμης της Άλμπα
*Γκαρθία Άλβαρεθ δε Τολέδο, 2ος Κόμης της Άλμπα

## Δούκες της Άλμπα δε Τόρμες (1472)
*Δον Γκαρθία Άλβαρεθ δε Τολέδο, 1ος Δούκας της Άλμπα
*Δον Φαδρίκε Άλβαρεθ δε Τολέδο, 2ος Δούκας της Άλμπα
*Δον Φερνάντο Άλβαρεθ δε Τολέδο, 3ος Δούκας της Άλμπα
*Δον Φαδρίκε Άλβαρεθ δε Τολέδο, 4ος Δούκας της Άλμπα
*Δον Αντόνιο Άλβαρεθ δε Τολέδο, 5ος Δούκας της Άλμπα
*Δον Φερνάντο Άλβαρεθ δε Τολέδο, 6ος Δούκας της Άλμπα
*Δον Αντόνιο Άλβαρεθ δε Τολέδο, 7ος Δούκας της Άλμπα
*Δον Αντόνιο Άλβαρεθ δε Τολέδο, 8ος Δούκας της Άλμπα
*Δον Αντόνιο Άλβαρεθ δε Τολέδο, 9ος Δούκας της Άλμπα
*Δον Φρανθίσκο Άλβαρεθ δε Τολέδο, 10ος Δούκας της Άλμπα
*Δόνια Μαρία Τερέσα Άλβαρεθ δε Τολέδο, 11η Δούκισσα της Άλμπα
*Δον Φερνάντο δε Σίλβα, 12ος Δούκας της Άλμπα
*Δόνια Μαρία Τερέσα δε Σίλβα, 13η Δούκισσα της Άλμπα
*Δον Κάρλος Μιγέλ Φιτζ-Τζέιμς Στιούαρτ, 14ος Δούκας της Άλμπα
*Δον Χάκοβο Φιτζ-Τζέιμς Στιούαρτ, 15ος Δούκας της Άλμπα
*Δον Κάρλος Μαρία Φιτζ-Τζέιμς Στιούαρτ, 16ος Δούκας της Άλμπα
*Δον Χάκοβο Φιτζ-Τζέιμς Στιούαρτ, 17ος Δούκας της Άλμπα
*Δόνια Μαρία δελ Ροσάριο Καγιετάνα Φιτζ-Τζέιμς Στιούαρτ ι Σίλβα, 18η Δούκισσα της Άλμπα
*Κάρλος Φιτζ-Τζέιμς Στιούαρτ, 19ος Δούκας της Άλμπα

## Παραπομπές

* 
* 
* 

## Εξωτερικοί σύνδεσμοι
* House of Alba Foundation
* Origins of the House of Alba 

Κατηγορία:Κατάλογοι δουκών
Ταβεούνι

Το **Ταβεούνι** είναι το τρίτο μεγαλύτερο νησί των Φίτζι μετά το Βίτι Λέβου και το Βανούα Λέβου, με συνολική έκταση 434 τετραγωνικών χιλιομέτρων. Το νησί έχει σχήμα πούρου, είναι ένα τεράστιο ασπιδοειδές ηφαίστειο που υψώνεται από τον πυθμένα του Ειρηνικού ωκεανού, βρίσκεται 6,5 χιλιόμετρα ανατολικά του Βανούα Λέβου, με το οποίο χωρίζεται με τον πορθμό του Σομοσόμο. Ανήκει στο αρχιπέλαγος του Βανούα Λέβου και αποτελεί τμήμα της επαρχίας Κακαουντρόβε των Φίτζι της Βόρειας περιφέρειας.

Το Ταβεούνι έχει άφθονη χλωρίδα και είναι γνωστό ως «Το νησί κήπος των Φίτζι». Είναι ένας δημοφιλής τουριστικός προορισμός. Οι τουρίστες προσελκύονται από τις εξαιρετικές ευκαιρίες κατάδυσης, τη μεγάλη ποικιλία πουλιών, τα φυσικά μονοπάτια και τους καταρράκτες. Τα κεντρικά μέρη του νησιού λαμβάνουν πολύ υψηλά ποσοστά βροχόπτωσης. Όντας ηφαιστειακής προέλευσης, τα εδάφη του Ταβεούνι υποστηρίζουν την πιο σημαντική βιομηχανία του νησιού, τη γεωργία.

## Γεωγραφία
thumb|left|Χάρτης των Φίτζι, το Ταβεούνι (με κόκκινο χρώμα), ανατολικά του Βανούα Λέβου.
thumb|upright|Οι καταρράκτες Μπόουμα, 1998

Το Ταβεούνι βρίσκεται στο βόρειο άκρο της Θάλασσας του Κόρο, και είναι εξ ολοκλήρου προϊόν ηφαιστειακής δραστηριότητας. Το τρίτο μεγαλύτερο νησί των Φίτζι χωρίζεται από το Βανούα Λέβου με τον πορθμό του Σομοσόμο. Το νησί έχει πλάτος μεταξύ 10 και 14 χιλιομέτρων και μήκος 42 χιλιομέτρων, είναι η κορυφή ενός αδρανούς, επιμήκους ασπιδοειδούς ηφαιστείου. Περίπου 150 ηφαιστειακοί κώνοι βρίσκονται στο νησί, συμπεριλαμβανομένου του Ουλουιγκαλάου, της δεύτερης υψηλότερης κορυφής των Φίτζι με υψόμετρο 1.241 μέτρα, και της κορυφής Ντε Βε (Des Vœux), με υψόμετρο 1.195 μέτρα. Υπήρξαν τουλάχιστον 58 ηφαιστειακές εκρήξεις από τον πρώτο ανθρώπινο οικισμό γύρω στο 950-750 π.Χ., όλες οι οποίες επηρέασαν τα νότια δύο τρίτα του νησιού. Μεγάλες εκρήξεις από το 300 έως το 500 μ.Χ. προκάλεσαν την εγκατάλειψη των νότιων περιοχών έως περίπου το 1100 μ.Χ. Η τελευταία έκρηξη παρήγαγε μια ροή λάβας στο νότιο άκρο του νησιού γύρω στο 1550 μ.Χ.

Αξίζει να σημειωθεί ότι το νησί Ταβεούνι το διασχίζει ο αντιμεσημβρινός, οπότε το βορειοανατολικό τμήμα του νησιού έχει γεωγραφικό μήκος -179 μοίρες και το νοτιοδυτικό τμήμα +179 μοίρες. Για την προστασία της άγριας ζωής των Φίτζι, δύο καταφύγια έχουν δημιουργηθεί στο νησί Ταβεούνι, το φυσικό καταφύγιο Ραβιλέβου στην ανατολική ακτή και το δασικό καταφύγιο Ταβεούνι στο κεντρικό τμήμα του νησιού. Το ενδεχόμενο να αναδειχτούν ως Μνημεία Παγκόσμιας Κληρονομιάς συμβάλλει στην εθνική σημασία του νησιού, όπως περιγράφεται στη στρατηγική και το σχέδιο δράσης για τη βιοποικιλότητα των Φίτζι.

## Ιστορία
Το 1643, ο Άμπελ Τάσμαν έγινε ο πρώτος Ευρωπαίος που είδε το Ταβεούνι. Η ορατότητα ήταν κακή και εκτίμησε τις κορυφές του Ταβεούνι ως ξεχωριστά νησιά.

## Παραπομπές


## Εξωτερικοί σύνδεσμοι
* 

Κατηγορία:Νησιά των Φίτζι
Λεόν (επαρχία)

Η **Λεόν** () είναι επαρχία της βορειοδυτικής Ισπανίας, στο βορειοδυτικό τμήμα της αυτόνομης κοινότητας της Καστίλλης και Λεόν.

Περίπου το ένα τέταρτο του πληθυσμού του 463.746 (2018) ζει στην πρωτεύουσα, Λεόν. Το κλίμα είναι ξηρό, κρύο το χειμώνα και ζεστό το καλοκαίρι. Αυτό δημιουργεί το τέλειο περιβάλλον για κρασί και όλους τους τύπους αλλαντικών και αλλαντικών όπως το λεονέζικο "Morcilla" και το "Cecina".

## Παραπομπές


## Εξωτερικοί σύνδεσμοι
* 
*
Επαρχία της Σάντα Κρουθ της Τενερίφης

Η **Επαρχία της Σάντα Κρουθ της Τενερίφης**, επίσης γνωστή ως **Επαρχία Σάντα Κρουθ** (ισπανικά: *Provincia de Santa Cruz de Tenerife*), είναι επαρχία της Ισπανίας, που αποτελείται από το δυτικό τμήμα της αυτόνομης κοινότητας των Καναρίων Νήσων. 

Αποτελείται από το ήμισυ περίπου του αρχιπελάγους του Ατλαντικού: τα νησιά της Τενερίφης, της Λα Γκομέρα, του Ελ Ιέρρο και της Λα Πάλμα. Καταλαμβάνει έκταση 3.381 km2 (1.305 τετραγωνικά μίλια). Πρωτεύουσά της είναι η πόλη Σάντα Κρουθ της Τενερίφης (κοινώς γνωστή ως Σάντα Κρουθ), στο νησί της Τενερίφης (το πιο πυκνοκατοικημένο νησί της Ισπανίας). 

Το 2008 η επαρχία είχε 1.018.510 κατοίκους και πυκνότητα 313,57/km2, καθιστώντας την την επαρχία της Ισπανίας με την έκτη υψηλότερη πυκνότητα πληθυσμού, υψηλότερη από αυτήν της επαρχίας Λας Πάλμας (το ανατολικό μισό των Καναρίων Νήσων). Το 24% του πληθυσμού ζει στην πρωτεύουσα.

Η Σάντα Κρουθ της Τενερίφης είναι η πρωτεύουσα της Αυτόνομης Κοινότητας των Καναρίων Νήσων. Υπάρχουν 54 δήμοι στην επαρχία. Η Τενερίφη είναι το πολυπληθέστερο νησί των Καναρίων Νήσων και το πολυπληθέστερο νησί της Ισπανίας. Το νησί της Τενερίφης έχει το υψηλότερο υψόμετρο της Ισπανίας (3718 μ).

## Παραπομπές


## Εξωτερικοί σύνδεσμοι
* 

Σαντα Κρουθ της Τενεριφης
Επαρχία του Λας Πάλμας

Η **Επαρχία του Λας Πάλμας** (ισπανικά: *Provincia de Las Palmas*), είναι επαρχία της Ισπανίας, που αποτελείται από το ανατολικό τμήμα της αυτόνομης κοινότητας των Καναρίων Νήσων.

Το Λας Πάλμας ντε Γκραν Κανάρια, πρωτεύουσα αυτής της επαρχίας και του νησιού Γκραν Κανάρια, είναι η μεγαλύτερη πόλη των Καναρίων Νήσων.

Το 1927, η επαρχία των Καναρίων Νήσων χωρίστηκε σε δύο επαρχίες: Λας Πάλμας και Σάντα Κρουθ της Τενερίφης. Το 1982 και οι δύο επαρχίες έγιναν μέρος της νεοσύστατης αυτόνομης κοινότητας των Καναρίων Νήσων.

## Παραπομπές


## Εξωτερικοί σύνδεσμοι
* 

Λας Παλμας
Ροσκίλντε

Το **Ροσκίλντε** (, ) βρίσκεται 30 χλμ. δυτικά της Κοπεγχάγης, στα νοτιοανατολικά του δανικού νησιού Σέλαν. Ο πληθυσμός της πόλης το 2025 ανερχόταν στους 53.354 κατοίκους, ενώ του δήμου ανερχόταν στους 91.623 κατοίκους.

Το μεγαλύτερο αξιοθέατο της πόλης είναι ο καθεδρικός ναός του Ροσκίλντε, ο οποίος ήταν ο μοναδικός στο νησί του Σέλαν μέχρι τον 20ο αιώνα. Στο εσωτερικό, θαμμένοι αρκετοί Δανοί μονάρχες. Ένα άλλο σημαντικό τουριστικό αξιοθέατο είναι το Μουσείο Πλοίων Βίκινγκ. Το 1847, άνοιξε ο πρώτος σιδηροδρομικός σταθμός του Ροσκίλντε. Το τοπικό αεροδρόμιο άνοιξε το 1973, ένα χρόνο μετά το πανεπιστήμιο.

Για περίπου 500 χρόνια, ήταν η πρωτεύουσα της Δανίας, μέχρι τα μέσα του 16ου αιώνα, όταν η Κοπεγχάγη έγινε πρωτεύουσα.

## Παραπομπές


Κατηγορία:Πρώην εθνικές πρωτεύουσες
Καντάβου

Το **Καντάβου** είναι το τέταρτο μεγαλύτερο νησί των Φίτζι μετά το Βίτι Λέβου, το Βανούα Λέβου και το Ταβεούνι, με συνολική έκταση 411 τετραγωνικών χιλιομέτρων. Επίσης είναι το μεγαλύτερο νησί του αρχιπελάγους Καντάβου, ενός ηφαιστειογενούς αρχιπελάγους που αποτελείται από το Καντάβου, το Ono, το Γκαλόα και έναν αριθμό μικρότερων νησιών στον Ύφαλο του Μεγάλου Αστρολάβου (Great Astrolabe Reef). Το κύριο διοικητικό κέντρο του νησιού είναι η Βουνισέα, το οποίο διαθέτει αεροδρόμιο, γυμνάσιο, νοσοκομείο και κυβερνητικό σταθμό, στον ισθμό Ναμαλάτα όπου το νησί είναι σχεδόν κομμένο στα δύο. Η Σούβα, πρωτεύουσα των Φίτζι, βρίσκεται 88 χιλιόμετρα βόρεια του Καντάβου. Ο πληθυσμός του νησιού ήταν 10.167 κάτοικοι στην απογραφή το 2007.

Το νησί Καντάβου ανήκει στην επαρχία Καντάβου.

## Γεωγραφία
left|thumb|Το Καντάβου σε χάρτη του Τζ.Π.Τόμσον, 1889
thumb|left|Βουνισέα
thumb|Το όρος Ναμπουκελέβου.
thumb|Ακτή του Καντάβου.

Το νησί έχει μήκος 60 χιλιόμετρα, και το πλάτος του κυμαίνεται από 365 μέτρα έως 8 χιλιόμετρα. Το νησί είναι σχεδόν τεμαχισμένο στα δύο με τον ισθμό Ναμαλάτα, που χωρίζει τον κόλπο Ναμαλάτα στη βόρεια ακτή από τον κόλπο Γκαλόα στη νότια ακτή. Στον κόλπο Γκαλόα βρίσκεται το νησί Γκαλόα και το μικρό νησάκι Tawadromu. Το Καντάβου χαρακτηρίζεται από το τραχύ και ορεινό του έδαφος. Το ψηλότερο βουνό είναι το όρος Ναμπουκελέβου, επίσης γνωστό ως Όρος Ουάσινγκτον, το οποίο έχει ύψος 805 μέτρα, στο δυτικό άκρο του νησιού.

## Ιστορία
Ο Γουίλιαμ Μπλάι ήταν ο πρώτος γνωστός Ευρωπαίος που είδε το Καντάβου, το οποίο ανακάλυψε το 1792 στο δεύτερο ταξίδι του στα Φίτζι με το HMS Providence. Ακολούθησε το 1799 το αμερικανικό σκάφος Ann & Hope, με κυβερνήτη τον C. Bently κατά τη διαδρομή από την Αυστραλία. Το 1827, ο Γάλλος διοικητής Ζυλ Ντυμόν ντ' Ουρβίλ σχεδόν ναυάγησε με το πλοίο του, τον Αστρολάβο, στον ύφαλο που φέρει τώρα το όνομα του σκάφους.

## Εξωτερικοί σύνδεσμοι
* 

Κατηγορία:Νησιά των Φίτζι
Σπύρος Βασδέκης

O **Σπύρος Βασδέκης** (γεννημένος στις 23 Ιανουαρίου 1970) είναι Έλληνας πρώην πρωταθλητής του άλματος εις μήκος.

## Βιογραφικά στοιχεία
Γεννήθηκε στο Βόλο στις 23 Ιανουαρίου 1970. 

Είναι αδελφός της παλιάς πρωταθλήτριας του στίβου, Όλγας Βασδέκη.

## Διακρίσεις
Κέρδισε το χρυσό μετάλλιο στους Μεσογειακούς Αγώνες του 1993. Τερμάτισε 10ος στο Παγκόσμιο Πρωτάθλημα του 1993, 3ος στο Ευρωπαϊκό Πρωτάθλημα Κλειστού Στίβου του 1996 και 8ος στο Παγκόσμιο Πρωτάθλημα Κλειστού Στίβου, το 1997.

Με νέο πανελλήνιο ρεκόρ, 8,10 μ, κατέκτησε το χρυσό μετάλλιο στο 4ο Βαλκανικό Πρωτάθλημα κλειστού στίβου που διεξήχθη στο Στάδιο Ειρήνης και Φιλίας, τον Φεβρουάριο 1997.

Το καλύτερο άλμα της καριέρας του στο μήκος είναι 8,19 μ, άλμα το οποίο επιτεύχθηκε τον Ιούλιο 1995 στη Βουδαπέστη. Αυτή η επίδοση τον κατατάσσει πέμπτο μεταξύ των Ελλήνων πρωταθλητών του μήκους, όλων των εποχών, πίσω από τον Λούη Τσατούμα, τον Μιλτιάδη Τεντόγλου, τον Κωνσταντίνο Κουκόδημο και τον Δημήτρη Φιλίνδρα.

## Παραπομπές


Κατηγορία:Αθλητές του στίβου στους Μεσογειακούς Αγώνες 1993
Κατηγορία:Έλληνες αθλητές του στίβου στους Θερινούς Ολυμπιακούς Αγώνες
Κατηγορία:Αθλητές του στίβου στους Θερινούς Ολυμπιακούς Αγώνες 1996
Κατηγορία:Αθλητές του στίβου στους Θερινούς Ολυμπιακούς Αγώνες 1992
Κατηγορία:Έλληνες αθλητές του άλματος εις μήκος
Κόρο (νησί)

thumb|Χάρτης των Φίτζι
Το **Κόρο** είναι ένα ηφαιστειογενές νησί των Φίτζι και αποτελεί τμήμα του αρχιπελάγους Λομαϊβίτι. Το Κόρο βρίσκεται 100 χλμ. ανατολικά του Βίτι Λέβου, του μεγαλύτερου νησιού των Φίτζι, και 50 χλμ. νότια του Βανούα Λέβου. Το νησί έχει μήκος περίπου 16 χλμ. και πλάτος έως 9 χλμ. Η Θάλασσα του Κόρο πήρε το όνομά της από αυτό το ηφαιστειακό νησί, το οποίο έχει μια αλυσίδα από βασαλτικούς κώνους που εκτείνονται από βορρά προς νότο κατά μήκος της κορυφής του. Με έκταση 108,9 τετραγωνικά χιλιόμετρα, είναι το έκτο μεγαλύτερο νησί των Φίτζι. Ο πληθυσμός του το 1960 ήταν περίπου 2.500 κάτοικοι. Ενώ το 2007 περίπου 4.500 άνθρωποι ζούσαν στο νησί, σε 14 χωριά. Βόρεια του Νακόντου βρίσκεται το αεροδρόμιο του Κόρο, το μοναδικό αεροδρόμιο στο νησί. Ένα πορθμείο συνδέει δύο φορές την εβδομάδα το Κόρο με την Σούβα και επίσης συνδέει το Κόρο με το Βανούα Λέβου στο Βορρά. Η Northern Air παρέχει μια προγραμματισμένη πτήση την εβδομάδα για το Κόρο, συνήθως το Σάββατο από τη Σούβα.

## Παραπομπές


Κατηγορία:Νησιά των Φίτζι
Νγκάου (Φίτζι)

thumb|Χάρτης των νησιών Φίτζι.
Το **Νγκάου** ή Γκάου είναι το πέμπτο μεγαλύτερο νησί των Φίτζι μετά το Βίτι Λέβου, το Βανούα Λέβου, το Ταβεούνι και το Καντάβου, με συνολική έκταση 136,1 τετραγωνικών χιλιομέτρων. Ανήκει στο αρχιπέλαγος Λομαϊβίτι και έχει συνολική ακτογραμμή μήκους 66,3 χιλιομέτρων. Η υψηλότερη κορυφή του νησιού είναι το Koroninokonoko με υψόμετρο 738 μέτρα.

Η Σημαντική Περιοχή Πουλιών Νγκάου Χάιλαντς (Gau Highlands) είναι μια περιοχή που καλύπτει ολόκληρο το δασώδες εσωτερικό (λίγο περισσότερο από το 50% της συνολικής έκτασης του νησιού) και έχει έκταση 13.000 στρέμματα. Περιέχει πληθυσμούς του άκρως απειλούμενο Fiji petrel, καθώς και του ευάλωτου shy ground-dove και του collared petrel. Τα Fiji petrel κάνουν τις φωλιές τους στο νησί και αυτό συμβάλλει στην εθνική του σημασία όπως περιγράφεται στη στρατηγική και το σχέδιο δράσης για τη βιοποικιλότητα των Φίτζι.

## Παραπομπές


Κατηγορία:Νησιά των Φίτζι
Προγνωστική μοντελοποίηση

Η **προγνωστική μοντελοποίηση** (αγγλικά: predictive modelling) χρησιμοποιεί στατιστικά στοιχεία με σκοπό την πρόβλεψη αποτελεσμάτων.  Η προγνωστική μοντελοποίηση είναι μια μορφή τεχνολογίας εξόρυξης δεδομένων, η οποία αναλύοντας ιστορικά και τρέχοντα δεδομένα δημιουργεί ένα μοντέλο που βοηθά στην πρόβλεψη μελλοντικών αποτελεσμάτων. Στην προγνωστική μοντελοποίηση, συλλέγονται δεδομένα, διαμορφώνεται ένα στατιστικό μοντέλο, γίνονται προβλέψεις και το μοντέλο επικυρώνεται (ή αναθεωρείται) καθώς διατίθενται επιπλέον δεδομένα.Η μέθοδος της προγνωστικής μοντελοποίησης χρησιμοποιείται συνήθως για την πρόβλεψη μελλοντικών συμπεριφορών, όμως εφαρμόζεται επίσης σε οποιονδήποτε τύπο άγνωστου συμβάντος, ανεξάρτητα από το πότε συνέβη. Για παράδειγμα, τα μοντέλα πρόβλεψης χρησιμοποιούνται συχνά για την εξιχνίαση εγκλημάτων και τον εντοπισμό υπόπτων, μετά το έγκλημα. 

## Παραπομπές


Κατηγορία:Στατιστική ταξινόμηση
Φιτζιανή γλώσσα

Τα **φιτζιανά** (**) είναι αυστρονησιακή γλώσσα της μαλαιοπολυνησιακής γλωσσικής οικογένειας την οποία μιλούν 350.000 με 450.000 Φιτζιανοί ως μητρική γλώσσα. Το σύνταγμα του 2013 έκανε τα φιτζιανά συνεπίσημη γλώσσα μαζί με τα αγγλικά και τα φίτζι χίντι και υπάρχουν συζητήσεις για την αναβάθμιση της σε εθνική γλώσσα.

Στα φιτζιανά η σειρά των λέξεων στη πρόταση είναι ρήμα-υποκείμενο-αντικείμενο.

Τα επίσημα φιτζιανά βασίζονται στη διάλεκτο του νησιού Μπάου, η οποία είναι Ανατολική φιτζιανή γλώσσα. Μια κρεολή μορφή της χρησιμοποιείται από πολλούς Ινδοφιτζιανούς και Κινέζους στα νησιά, ενώ τα πίτζιν ινδουστανικά χρησιμοποιούνται από πολλούς Φιτζιανούς και Κινέζους που ζουν σε περιοχές με πλειοψηφία Ινδοφιτζιανών.

## Παραπομπές


Κατηγορία:Φίτζι
Κατηγορία:Αυστρονησιακές γλώσσες
Φρανσίσκο Τολέδο

Ο **Φρανσίσκο Τολέδο** (ισπ. *Francisco Toledo* SJ, επίσης *Francisco de Toledo Herrera*, 1532 - 1596) υπήρξε καρδινάλιος της Ρωμαϊκής Εκκλησίας .

## Βιογραφία
Γεννήθηκε στις 4 Οκτωβρίου 1532 στην Κόρντομπα. Σπούδασε φιλοσοφία στη Βαλένθια, και θεολογία στη Σαλαμάνκα. Το 1558 μπήκε στο τάγμα των Ιησουιτών. Από το 1559 έως το 1563 δίδαξε φιλοσοφία στη Ρώμη. Το 1569 κλήθηκε στην Παπική Αυλή από τον Πάπα Πίο Ε΄, όπου εργάστηκε ως κήρυκας για 24 χρόνια. Χρίστηκε καρδινάλιος από τον Πάπα Κλήμη Η' στις 15 Σεπτεμβρίου 1593 και στις 11 Οκτωβρίου 1593 του ανατέθηκε η εκκλησία της *Σάντα Μαρία στην Τρασποντίνα*.

Απεβίωσε στις 14 Σεπτεμβρίου 1596 και ετάφη στην Πατριαρχική Βασιλική της Σάντα Μαρία Ματζόρε.

## Εργογραφία
* *Δ. Φράνσις || Τολέτι, || [[Εταιρεία του Ιησού|Societatis Iesv]], || Et SRE Cardinalis || Amplissimi, || Σε Sacrosanctvm || [[Κατά Ιωάννην Ευαγγέλιον|Ιωάννης Ευάγγελος]] || Σχόλιο: Cum Tribvs indicibvs, Vno Re- || ρούμι, altero eorum Scripturae locorum… tertio, haeresum, quae in || hoc volumine confutantur.* - Coloniae Agrippinae: Mylius, 1599. Ψηφιοποιημένη έκδοση του Πανεπιστημίου και της κρατικής βιβλιοθήκης του Ντίσελντορφ
* Commentarii in prima XII capita sacrosancti Iesu Christi D.N. Evangelii secundum Lucam ( λα ). Giovanni Antonio Franzini, Girolamo eredi Franzini, Luigi Zanetti, Ρομά 1600.
* Instructio sacerdotum ac poenitentium ( λα ). Giovanni Antonio Franzini & Girolamo Franzini, eredi, Ρομά 1601.
* Commentarii et annotationes in Epistolam Beati Pauli apostoli ad Romanos ( λα ). Paolino Arnolfini, Ρομά 1602.
* Instructio sacerdotum ac poenitentium ( λα ). Μπαρτολομέο Φοντάνα, Brixiae 1624.

## Παραπομπές


## Εξωτερικοί σύνδεσμοι
* 

Κατηγορία:Ισπανοί κληρικοί
Κατηγορία:Ιησουίτες
Κατηγορία:Ισπανοί καρδινάλιοι
Εμπορικό επιμελητήριο

**Εμπορικό επιμελητήριο** είναι μια μορφή επιχειρηματικού δικτύου, για παράδειγμα, μια τοπική οργάνωση επιχειρήσεων με στόχο την προώθηση των συμφερόντων των επιχειρήσεων. Αποτελεί εθελοντική ένωση επιχειρήσεων που ανήκουν σε διαφορετικά επαγγέλματα και βιομηχανίες. Χρησιμεύουν ως εκπρόσωποι μιας επιχειρηματικής κοινότητας. Τα μέλη έχουν τη δυνατότητα να εκλέγουν διοικητικό συμβούλιο για να καθορίζουν πολιτική του επιμελητηρίου. Το διοικητικό συμβούλιο αναδεικνύει στη συνέχεια έναν Πρόεδρο, Διευθύνοντα Σύμβουλο ή Εκτελεστικό Διευθυντή, καθώς και προσωπικό κατάλληλο για τη διαχείριση του οργανισμού. Το πρώτο εμπορικό επιμελητήριο ιδρύθηκε στη Μασσαλία το 1599.

## Παραπομπές


Κατηγορία:Εμπόριο
Ευρωπαϊκό Πρωτάθλημα Στίβου Κ23 2021

Το **[[Ευρωπαϊκό Πρωτάθλημα Στίβου Κ23]] 2021** είναι η 13η έκδοση αυτού του πρωταθλήματος, που γίνεται κάθε δύο χρόνια και αναφέρεται σε αθλητές του στίβου που δεν έχουν συμπληρώσει το εικοστό-τρίτο έτος τους. Ήταν προγραμματισμένο να διοργανωθεί στο Μπέργκεν της Νορβηγίας από τις 8–11 Ιουλίου, όμως ανακοινώθηκε πως η εγκατάσταση δεν μπορεί να διοργανώσει τους αγώνες λόγω προβλημάτων που δημιουργήθηκαν λόγω της πανδημίας του κορονοϊού. Με τις ίδιες ημερομηνίες, το πρωτάθλημα διοργανώθηκε στην πρωτεύουσα της Εσθονίας, το Τάλιν.

## Σύνοψη μεταλλίων
### Πίνακας μεταλλίων

### Άνδρες

#### Δρόμοι
 Αθλητές που συμμετείχαν μόνο στις σειρές.

#### Άλματα και ρίψεις

#### Σύνθετα

### Γυναίκες
#### Δρόμοι

 Αθλήτριες που συμμετείχαν μόνο στις σειρές.
#### Άλματα και ρίψεις

#### Σύνθετα

## Παραπομπές



2021
Δούκας του Μοντεγιάνο

Ο **Δούκας του Μοντεγιάνο** (ισπανικά: *Duque de Montellano*) είναι ένας κληρονομικός τίτλος των Ευγενών της Ισπανίας: Duque de Montellano) είναι ένας συνοδευόμενος από τον τίτλο του Άρχοντα και παραχωρήθηκε το 1705 από τον Φίλιππο Ε´ στον Χοσέ δε Σολίς, Κόμη του Μοντεγιάνο, *Ανώτερος* του Γιουκατάν και απόγονος του Φρανθίσκο δε Μοντίχο.

## Δούκες του Μοντεγιάνο
*Χοσέ δε Σολίς ι Βαλδεράβανο, 1ος Δούκας του Μοντεγιάνο
*Αλφόνσο δε Σολίς ι Οσόριο, 2ος Δούκας του Μοντεγιάνο
*Χοσέ Ιγνάθιο δε Σολίς ι Γκάντ-Βίλε, 3ος Δούκας του Μοντεγιάνο
*Αλόνσο Βισέντε δε Σολίς ι Φόλθ δε Καρδόνα, 4ος Δούκας του Μοντεγιάνο
*Αλβάρο δε Σολίς ι Βινιακούρ, 5ος Δούκας του Μοντεγιάνο
*Μαρία Βισέντα δε Σολίς ι Λάσο δε λα Βέγα, 6η Δούκισσα του Μοντεγιάνο
*Μαρία δελ Πιλάρ Οσόριο ι Γκουτιέρρεθ δε λος Ρίος, 7η Δούκισσα του Μοντεγιάνο
*Φελίπε Φαλκό ι Οσόριο, 8ος Δούκας του Μοντεγιάνο
*Μανουέλ Φαλκό ι Εσκναντόν, 9ος Δούκας του Μοντεγιάνο
*Κάρλα Πία Φαλκό ι Μεδίνα, 10η Δούκισσα του Μοντεγιάνο

## Παραπομπές


Κατηγορία:Κατάλογοι δουκών
Βασιλική Πριγκίπισσα

Η **Βασιλική Πριγκίπισσα** (αγγλικά: *Princess Royal*) είναι τιμητικός τίτλος που χορηγεί ο βρετανός μονάρχης, συνήθως (όχι αυτόματα) στη μεγαλύτερη κόρη του. Μέχρι στιγμής στη Βρετανική Βασιλική Οικογένεια έχει απονεμηθεί επτά φορές. 

Η σημερινή Βασιλική Πριγκίπισσα είναι η Πριγκίπισσα Άννα, η μοναχοκόρη της Ελισάβετ Β΄ του Ηνωμένου Βασιλείου και του Πρίγκιπα Φίλιππου, Δούκα του Εδιμβούργου.

## Κατάλογος κατόχων τίτλου
Παρακάτω είναι μια πλήρης λίστα των γυναικών με το τίτλο *Βασιλική Πριγκίπισσα*:

Κατηγορία:Βασιλικοί τίτλοι
Κατηγορία:Βασιλικές πριγκίπισσες
Σιδηρόδρομος της Κεντρικής Νέας Αγγλίας

O **Σιδηρόδρομος της Κεντρικής Αγγλίας** (αγγλική μάρκα αναφοράς **CNZR**) είναι ένας σιδηρόδρομος μέσα και κοντά στο Χάρτφορντ του Κοννέκτικατ . Ξεκίνησε τις δραστηριότητές του το 1995 σε πρώην γραμμές της Conrail. Η γραμμή λειτουργεί επί του παρόντος δύο τμήματα της γραμμής: 8,7 (14.0 χλμ.) μίλια της πρώην δευτεροβάθμιας γραμμής προς το Γρίφιν από το σταθμό του Χάρτφορντ βορειοδυτικά προς βιομηχανικές περιοχές στο Μπλούφιλντ, που κάποτε ήταν μέρος του σιδηροδρόμου της Κεντρικής Αγγλίας, και 13,5 μίλια (21.7 χλμ.) Κονέκτικατ τμήμα της πρώην Υπογραμμής Νιου Χέιβεν Άρμορυ (πρώην Σιδηρόδρομος του Σπρίνγκφιλντ και του Νέου Λονδίνου ) από το Ανατολικό Γουίντσορ Χιλ έως τη γραμμή της πολιτείας της Μασαχουσέτης.  Η διασταύρωση είναι με τον Σιδηρόδρομο του Νότιου Κονέκτικατ και με τους Σιδηροδρόμους Πάν Άμ .

## Παραπομπές

## Εξωτερικοί σύνδεσμοι

* Επίσημος Ιστότοπος.

Κατηγορία:Σιδηροδρομικές γραμμές
Υπουργείο Μεταφορών του Κονέκτικατ

Το **Υπουργείο Μεταφορών του Κονέκτικατ** (συχνά αναφέρεται ως **CTDOT ή ConnDOT**) είναι υπεύθυνο για την ανάπτυξη και τη λειτουργία αυτοκινητοδρόμων, σιδηροδρόμων, συστημάτων μαζικής μεταφοράς, λιμένων και πλωτών οδών στο Κονέκτικατ.

Το CTDOT διαχειρίζεται και διατηρεί το κρατικό σύστημα αυτοκινητοδρόμων και διαχειρίζεται τα περισσότερα λιμάνια της πολιτείας κατά μήκος του Λόνγκ Άϊλαντ Σάουθ και του Ατλαντικού Ωκεανού.

Επιβλέπει ακόμη τους σιδηροδρόμους Γραμμή Ανατολικής Ακτής και την Γραμμή του Χάρτφορντ με την εμπορική εταιρεία CTrail και κατέχει το τμήμα του Κονέκτικατ της Γραμμής Νιού Χέϊβεν που χρησιμοποιείται από τις υπηρεσίες Σιδηροδρόμου Μετρό-Βορρά και Βορειοανατολικού Σιδηροδρομικού Διαδρόμου της Αμτράκ. Το CTDOT επιβλέπει επίσης το σύστημα λεωφορείων CTtransit, καθώς και την υπηρεσία ταχείας διέλευσης λεωφορείων CTfastrak.

## Παραπομπές


## Εξωτερικοί σύνδεσμοι
* 
* Ιστοσελίδα

Κατηγορία:Κονέκτικατ
Ευρωπαϊκό Πρωτάθλημα Στίβου Κ23 2021 – 10,000 μέτρα ανδρών

Τα **[[10,000 μέτρα]] ανδρών** στο **[[Ευρωπαϊκό Πρωτάθλημα Στίβου Κ23 2021]]** πραγματοποιήθηκαν στις 8 Ιουλίου στο Στάδιο Καντριόργκ του Ταλίν της Εσθονίας.

## Ρεκόρ

## Αποτελέσματα

## Παραπομπές

10,000 μέτρα